יש חדש במאן !
בתחרות היוקרתית MOTOR TRANSPORT AWARDS המתקיימת בבריטניה זכתה משאית ה TGX של חברת MAN בתואר משאית השנה בתחום ציי הרכב. התחרות היוקרתית, שנחשבת ל "אוסקר" של תעשיית התחבורה מתקיימת זו השנה ה 32 ברציפות ונתפסת כסמן דרך עבור ציי תחבורה בבריטניה.
הפרס הוענק בנוכחות כ 1000 נציגים מענף התחבורה והמדדים שנבדקו היו הישגי התחבורה בתחומי החדשנות, שירות, ויעילות תפעולית.
השופטים בתחרות התרשמו מהיעילות הגבוהה של MAN TGX, מעלויות התחזוקה הנמוכות וכן מרמת הנוחות הגבוהה של תא הנהג.
עורך עיתון הרכב "MOTOR TRANSPORTER" סטיב הובסון, התייחס לפרס וציין ש "פאנל השיפוט, המורכב מאנשי מקצוע מנוסים ביותר בתעשייה, ציין את ה- TGX של MAN בזכות יעילותה הגבוהה, עלות התחזוקה נמוכה, תמיכת שירות וכן רמות גבוהות של נוחות הנהג. כל אלה הן תכונות משמעותיות עבור הנהגים במשאיות".
בעת קבלת הפרס, אמר מנכ"ל MAN בריטניה, מר. טומס המריק בנאומו "אני שמח לקבל את הפרס ורואה בו אינדיקציה אמתית כי MAN TGX ושירות הלקוחות הם בדיוק מה השוק דורש. ב MAN אנו גאים לספק ללקוחותינו מגוון רחב של כלי רכב יעילים, בעלי טכנולוגיה מתקדמת, רכבים בטוחים אשר נתמכים על ידי שירות לקוחות יעיל ומציעים יתרונות עסקיים מוחשיים ללקוח. MAN TGX מהווה חלק משמעותי באינספור ציי רכב ברחבי בריטניה והפרס מהווה הערכה לתרומה שלנו לציי הרכב במדינה"
בישראל מיוצגת החברה ע"י מכשירי תנועה ומשאיות. מנכ"ל החברה, יוגב גברי, מסר "איכות המוצר וחווית השירות אותם אנו מעניקים ללקוח ימשיכו להיות במוקד העשייה שלנו. זכייה שכזו מחזקת אותנו בדרכינו ואנו מקווים שעוד ועוד ציי רכב בישראל יבחרו במשאיות MAN כמשאית המובילה".